কাইলৈ অসমীয়া জাতীয় জীৱনৰ মহান ব্যক্তিত্ব শ্ৰীমন্ত শংকৰদেৱৰ ৫৭০ সংখ্যক জন্মজয়ন্তীৰ প্ৰাকক্ষণত বিতৰ্কৰ সূত্ৰপাত ঘটিছে বৈষ্ণৱ গুৰুজনাৰ জন্মস্থান বটদ্ৰৱাত। শ্ৰীশ্ৰী বটদ্ৰৱা থানত আজিৰ পৰাই আৰম্ভ হোৱা গুৰুজনাৰ ৫৭০ সংখ্যক আৰ্বিভাৱ মহোৎসৱৰ কাৰ্য্যসূচীক কেন্দ্ৰ কৰি সৃষ্টি হৈছে এই বিতৰ্ক।
থান পৰিচালনা সমিতিৰ বিৰুদ্ধে স্থানীয় ভালে সংখ্যক লোকে এই ধৰ্মীয় আৰু সংস্কৃতি বিষয়ক অনুষ্ঠানটোক ৰাজনৈতিক প্ৰচাৰৰ মঞ্চলৈ পৰিৱৰ্তন কৰাৰ অভিযোগ আনিছে। অভিযোগ মতে, ধৰ্মালোচনী সভালৈ গৱেষক, পণ্ডিতৰ বিপৰীতে ৰাজনৈতিক নেতা, মন্ত্ৰী, বিধায়ককহে মাতিছে পৰিচালনা সমিতিয়ে। আনহাতে বঙালী সংস্কৃতি আমদানি কৰি সত্ৰীয়া পৰিৱেশ বিনষ্ট কৰাৰো অভিযোগ তুলিছে স্থানীয় ৰাইজে।
তাৎপৰ্য্যপূৰ্ণভাৱে এবছৰ পূৰ্বে বটদ্ৰৱা থানৰ নামঘৰৰ ভিতৰতে আৰ এছ এছৰ প্ৰশিক্ষণ শিবিৰো আয়োজন কৰা হৈছিল। মহাপুৰুষজনাৰ আদৰ্শৰ পৰিপন্থী, ধৰ্মীয় উগ্ৰতা আৰু অসিহষ্ণুতাৰ দ্বাৰা পৰিচালিত এটা ধৰ্ম ভিত্তিক সংগঠনক থানখনত ঠাই দিয়া বাবে তেতিয়াও স্থানীয় লোকৰ মাজত অসন্তুষ্টিয়ে দেখা দিছিল।
ইপিনে এইবাৰ গুৰুজয়ন্তীত ৰাইজে থানখনৰ বাবে দান কৰা ধনেৰে বঙালী সংস্কৃতি আমদানি কৰি থানখনৰ চৌহদত বিভিন্ন 'আলোক ব'ৰ্ড' লগাই এক অশুভনীয় পৰিৱেশ সৃষ্টি কৰিছে পৰিচালনা সমিতিয়ে। স্থানীয় ৰাইজে তীব্ৰ আপত্তি দৰ্শাই কয় যে এনে বঙালী সংস্কৃতিয়ে ঐতিহ্যমণ্ডিত থানখনলৈ সম্পূৰ্ণ দুৰ্গা পূজাৰ পৰিৱেশহে আনি দিছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
